Document ID: 31989L0491

Komisjoni direktiiv,
17. juuli 1989,
millega kohandatakse tehnika arenguga mootorsõidukeid käsitlevaid nõukogu direktiive 70/157/EMÜ, 70/220/EMÜ, 72/245/EMÜ, 72/306/EMÜ, 80/1268/EMÜ ja 80/1269/EMÜ
(89/491/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 6. veebruari 1970. aasta direktiivi 70/157/EMÜ mootorsõidukite lubatud mürataset ja heitgaasisüsteemi käsitlevate liikmesriikide õigusaktide ühtlustamise kohta, [1] viimati muudetud direktiiviga 87/354/EMÜ, [2] eriti selle artiklit 3,
võttes arvesse nõukogu 20. märtsi 1970. aasta direktiivi 70/220/EMÜ mootorsõidukite heitgaaside tekitatud õhusaaste vastu võetavaid meetmeid käsitlevate liikmesriikide õigusaktide ühtlustamise kohta, [3] viimati muudetud direktiiviga 88/436/EMÜ, [4] eriti selle artiklit 5,
võttes arvesse nõukogu 20. juuni 1972. aasta direktiivi 72/245/EMÜ mootorsõidukitele paigaldatud sädesüütemootorite tekitatud raadiohäirete summutamist käsitlevate liikmesriikide õigusaktide ühtlustamise kohta, [5] eriti selle artiklit 4,
võttes arvesse nõukogu 2. augusti 1972. aasta direktiivi 72/306/EMÜ sõidukite diiselmootoritest paisatavate heitgaaside tekitatud õhusaaste vastu võetavaid meetmeid käsitlevate liikmesriikide õigusaktide ühtlustamise kohta, [6] eriti selle artiklit 4,
võttes arvesse nõukogu 16. detsembri 1980. aasta direktiivi 80/1268/EMÜ mootorsõidukite kütusekulu käsitlevate liikmesriikide õigusaktide ühtlustamise kohta, [7] eriti selle artiklit 3,
võttes arvesse nõukogu 16. detsembri 1980. aasta direktiivi 80/1269/EMÜ mootorsõidukite mootorite võimsust käsitlevate liikmesriikide õigusaktide ühtlustamise kohta, [8] viimati muudetud direktiiviga 88/195/EMÜ, [9] eriti selle artiklit 3
ning arvestades, et:
nõukogu direktiiviga 88/76/EMÜ, [10] millega muudetakse direktiivi 70/220/EMÜ, on kehtestatud pliivaba bensiini kasutamisega seotud nõuded; olemasolevate mootorite kohandamine nimetatud bensiinile nõuab paljudel juhtudel tehnilisi muudatusi, mis on vajalikud eespool nimetatud direktiivide järgimiseks; pliivaba bensiini kiiresti kasvavat kasutust arvestades näib olevat asjakohane lihtsustada asjaomaste sõidukite tüübikinnituses tehtavate seonduvate muudatuste ametlikku menetlemist; ka näib olevat vaja täpsustada direktiivi 88/76/EMÜ sätteid, millega tõkestatakse selliste sõidukite tankimist pliibensiiniga, mis on varustatud heitmekontrolliseadmetega ja millele pliibensiini kasutamine mõjuks kahjulikult; samavõrd asjakohane näib olevat käesolevas direktiivis sätestatud uue diiselmootorite etalonkütuse kasutuselevõtmine direktiivis 72/306/EMÜ, mis käsitleb kõnealuste mootorite heitgaasi suitsusust; näib olevat soovitatav viia mootori võimsust käsitleva direktiivi 80/1269/EMÜ tehnilised sätted vastavusse Euroopa Majanduskomisjoni vastava määrusega;
soovitatav on teha käesolevas direktiivis sisalduvad muudatused nii kiiresti kui võimalik ka asjaomastes siseriiklikes õigusaktides, kuna neid on eelkõige tarvis üleminekuajal, mil kõrvuti eksisteerivad pliibensiini kasutamiseks ettenähtud sõidukid ning pliivaba bensiini vajavad sõidukid;
käesoleva direktiivi sätted on kooskõlas mootorsõidukeid käsitlevate direktiivide tehnika arengule kohaldamise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Allpool nimetatud direktiive muudetakse vastavalt käesoleva direktiivi lisadele:
- direktiivi 70/157/EMÜ muudetakse vastavalt I lisale,
- direktiivi 70/220/EMÜ muudetakse vastavalt II lisale,
- direktiivi 72/245/EMÜ muudetakse vastavalt III lisale,
- direktiivi 72/306/EMÜ muudetakse vastavalt IV lisale,
- direktiivi 80/1268/EMÜ muudetakse vastavalt V lisale,
- direktiivi 80/1269/EMÜ muudetakse vastavalt VI lisale.
Artikkel 2
Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 1. jaanuaril 1990. Liikmesriigid teatavad neist viivitamata komisjonile.
Artikkel 3
Käesolev direktiiv on adresseeritud liikmesriikidele.
Brüssel, 17. juuli 1989

Labels: 14
20
7
8
15